《喜从玉壶记忆得周忠介旧寄二诗赋此 其一》
明代·鹿善继

忠介逸诗何处寻，每于凭吊费沉吟。谁令乱后文无恙，却借闲中客有心。

延水不殊重合剑，广陵犹是未亡琴。骚坛漫自传诗话，此夜新添掷地金。

作者简介：（1575—1636）保定府定兴人，字伯顺。鹿久徵孙。信奉王守仁之学。万历四十一年进士。授户部主事。时辽饷不继，善继请尚书留广东所进金花银供之，坐降级外调。光宗立，复官。寻改兵部职方主事。从孙承宗巡阅榆关防务，多所筹划，拓地四百里，复城堡数十。迁郎中。崇祯初为太常少卿，告归。九年，清兵攻定兴，善继参与守城，城陷死。谥忠节。有《四书说约》、《无欲斋诗钞》。